Vrou (76) gevind nadat kapers met haar wegry | Netwerk24
Deur Meghan Lawrence 28 Julie 2021 09:26
Die paartjie het omstreeks 22:20 met 'n pap band langs die pad na Robertson gestaan toe rowers op hulle toeslaan.
Hulle het glo net duskant die nuwe groot verkeersirkel buite die dorp gestaan toe twee mans hulle nader.
Die rowers het die sleutels van die Volkswagen Jetta geëis en die man laat uitklim, voordat hulle weggery het met die vrou, wat volgens inligting wat vroeër deur die polisie uitgereik is met die hulp van 'n loopraam of kierie oor die weg kom en 'n kolostomiesakkie dra.
Sers. Annelize October, polisiewoordvoerder, sê die man het die polisie in kennis gestel dat twee verdagtes met die paartjie se motor weggery het. "Die vrou was ten tyde van die kaping nog in die voertuig."
Nadat die polisie Woensdagoggend 'n kennisgewing uitgereik het oor die vermiste vrou, is nuus ontvang dat sy gevind is, hoewel die besonderhede nog vaag is.